**ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ ΑΝΑΠΛΗΡΩΤΩΝ ΕΚΠΑΙΔΕΥΤΙΚΩΝ /ΕΕΠ/ΕΒΠ**

Προκειμένου οι αναπληρωτές/τριες εκπαιδευτικοί/ΕΕΠ/ΕΒΠ να αναλάβουν υπηρεσία, θα πρέπει να προσκομίσουν την ημέρα της ανάληψης όλα τα παρακάτω δικαιολογητικά καθώς **αποτελεί προϋπόθεση για την καταβολή της πρώτης μισθοδοσίας**, σε ευκρινή αντίγραφα εκτός από τις ιατρικές γνωματεύσεις που πρέπει να είναι πρωτότυπα έγγραφα.

• Πράξη ανάληψης υπηρεσίας

• Απογραφικό δελτίο

• Υπεύθυνη Δήλωση ( επισυνάπτεται)

• Φωτοτυπία **Δελτίου Αστυνομικής Ταυτότητας**.

• Έγγραφο απόδοσης **Α.Φ.Μ**.

• **Α.Μ.Κ.Α**.: Γίνεται δεκτή μόνο η νέου τύπου Βεβαίωση Απογραφής (Ασφαλισμένου) η οποία εκτυπώνεται μέσω του e-ΕΦΚΑ ( θα χρειαστείτε κωδικούς taxisnet και ΑΜΚΑ) και στην οποία αναγράφεται η ένταξη του/της ασφαλισμένου/ης στην παλιά ή νέα επικουρική (ΤΕΚΑ).

**•** **Α.Μ.Α**: Γίνεται δεκτή μόνο η νέου τύπου Βεβαίωση Απογραφής (Ασφαλισμένου) η οποία εκτυπώνεται μέσω του e-ΕΦΚΑ (όπως για ΑΜΚΑ).

**Για ΑΜΑ και ΑΜΚΑ εκτυπώνεται μία βεβαίωση καθώς αναγράφονται στην ίδια βεβαίωση και ο ΑΜΑ και ο ΑΜΚΑ**

• Φωτοαντίγραφο **Πτυχίου** (σε περίπτωση ξενόγλωσσου τίτλου να προσκομισθούν επιπλέον: α. μετάφραση, β. αναγνώριση ΔΟΑΤΑΠ, γ. απολυτήριο λυκείου).

• Φωτοτυπία 1ης σελίδας **βιβλιαρίου Εθνικής Τραπέζης** με ευκρινή τον αριθμό ΙΒΑΝ (με πρώτο δικαιούχο τον αναπληρωτή εκπαιδευτικό).

• **Μεταπτυχιακοί τίτλοι σπουδών** (σε περίπτωση ξενόγλωσσου τίτλου να προσκομισθούν επιπλέον: α. μετάφραση, β. αναγνώριση ΔΟΑΤΑΠ).

● Δύο πρόσφατες **πρωτότυπες ιατρικές γνωματεύσεις** οι οποίες να έχουν χορηγηθεί μόνο από (Δημοσίου ή ιδιώτη):

α) **παθολόγο** και

β) **ψυχίατρο**.

ΠΡΟΣΟΧΗ: α) Στις γνωματεύσεις θα πρέπει να αναγράφεται το εξής: **η παρούσα βεβαίωση χορηγείται για την άσκηση διδακτικού έργου/στήριξη μαθητών σε σχολικές μονάδες της Α/βάθμιας Εκπαίδευσης.**

β) να αναγράφεται και να είναι ευκρινής η ημερομηνία έκδοσης της ιατρικής γνωμάτευσης.

• **Πιστοποιητικό Οικογενειακής Κατάστασης** ( μόνο για έγγαμους με τέκνα) τελευταίου τριμήνου από την ημερομηνία πρόσληψης (μπορεί να εκτυπωθεί μέσω της Κεντρικής Διαδικτυακής Πύλης της Δημόσιας Διοίκησης «ΕΡΜΗΣ» <http://www.ermis.gov.gr>).

• . Πρόσφατη βεβαίωση σπουδών, σε περίπτωση σπουδάζοντος τέκνου, στην οποία να αναγράφεται η ημερομηνία 1ης εγγραφής και τα προβλεπόμενα εξάμηνα περάτωσης των σπουδών. Για τους/τις πρωτοετείς φοιτητές/τριες, απαραίτητη είναι υπεύθυνη δήλωση από τον/την αναπληρωτή/τρια στην οποία θα δηλώνεται η σχολή εισαγωγής και ότι θα προσκομιστεί η βεβαίωση φοίτησης αμέσως μετά την εγγραφή

● **Πιστοποιητικό στρατολογικής κατάστασης** για τους άρρενες εκπαιδευτικούς

• Φωτοαντίγραφα των Βεβαιώσεων Προϋπηρεσίας, **ΜΟΝΟ όσων δεν είναι καταχωρισμένες στο ΟΠΣΥΔ.**

**Για προϋπηρεσία σε άλλους φορείς,** είναι απαραίτητο να προσκομιστούν οι βεβαιώσεις κατά έτος ξεχωριστά.

● **Συγκεντρωτική κατάσταση ενσήμων**: Τα ένσημα πρέπει να συνοδεύουν απαραίτητα όλες τις προϋπηρεσίες (εκπαίδευσης ή άλλων φορέων, των οποίων η προϋπηρεσία αναγνωρίζεται). Η εκτύπωση ενσήμων μπορεί να γίνει μέσω e-efka (με τους κωδικούς taxisnet)

**Τηλ. Επικοινωνίας : 2461351512**

**2461351152**